অনুর কুমার দিশানায়কে

অনুর কুমার দিশানায়কে (জন্ম ২৪ নভেম্বর ১৯৬৮), সাধারণত তার ইংরেজি নামের আদ্যক্ষর একেডি নামে পরিচিত, হলেন শ্রীলঙ্কার বর্তমান রাষ্ট্রপতি। তিনি শ্রীলঙ্কার ১০ম রাষ্ট্রপতি হিসেবে ২০২৪ সাল থেকে দায়িত্বাধীন আছেন। তিনি নির্বাচনের আগে কলম্বো জেলা থেকে একজন সংসদ সদস্য ছিলেন এবং জনতা বিমুক্তি পেরুমানা (জেভিপি) (২০১৪ থেকে) এবং ন্যাশনাল পিপলস পাওয়ার (২০১৯ থেকে) দলের বর্তমান নেতা। তিনি ২০১৯ শ্রীলঙ্কার রাষ্ট্রপতি নির্বাচনে একজন প্রার্থী ছিলেন, এবং তাকে ২০২৪ শ্রীলঙ্কার রাষ্ট্রপতি নির্বাচনের জন্য ন্যাশনাল পিপলস পাওয়ারের রাষ্ট্রপতি পদের প্রার্থী হিসাবে নামকরণ করা হয়েছিল, একটি দুর্নীতিবিরোধী প্ল্যাটফর্মে প্রচারণা চালিয়ে যেখানে তিনি বিজয়ী হিসাবে আবির্ভূত হবার পর।
দিশানায়কে তার স্কুল জীবন থেকেই জেভিপি এর সাথে জড়িত ছিলেন এবং ১৯৯৫ সালে জেভিপি পলিটব্যুরোতে যোগদানের আগে বিশ্ববিদ্যালয়ে ছাত্র রাজনীতিতে সক্রিয় ছিলেন। তিনি সেপ্টেম্বর ২০০০ সাল থেকে সংসদ সদস্য ছিলেন, হয় জাতীয় তালিকা থেকে নিযুক্ত হয়ে বা নির্বাচিত হয়ে, দিশানায়েকে ২০০৪ থেকে ২০০৫ সাল পর্যন্ত কৃষি, প্রাণিসম্পদ, ভূমি ও সেচ মন্ত্রী এবং ২০১৫ থেকে ২০১৮ সাল পর্যন্ত প্রধান বিরোধীদলীয় হুইপ হিসাবে দায়িত্ব পালন করেন। ২ ফেব্রুয়ারী ২০১৪-এ অনুষ্ঠিত পার্টির ১৭তম জাতীয় সম্মেলনে তাকে জেভিপি-এর নেতা মনোনীত করা হয়েছিল। তাকে ২০২৪ শ্রীলঙ্কার রাষ্ট্রপতি নির্বাচনে বিজয়ী ঘোষণা করা হয়।
দিসানায়েকে মুদিয়ানসেলাগে অনুরা কুমার দিসানায়েকে ১৯৬৮ সালের ২৪ নভেম্বর শ্রীলঙ্কার মাতালে জেলার গালেওয়েলা গ্রামে জন্মগ্রহণ করেন। তার বাবা ছিলেন একজন অফিস কর্মচারী এবং তার মা ছিলেন একজন গৃহিণী। তার একটি বোন ছিল।
দিসানায়েকে তার শিক্ষা লাভ করেন থাম্বুতেগামা গামিনী মহা বিদ্যালয় এবং থাম্বুতেগামা সেন্ট্রাল কলেজে। তিনিই এই কলেজ থেকে প্রথম শিক্ষার্থী ছিলেন, যিনি বিশ্ববিদ্যালয়ে ভর্তি হওয়ার যোগ্যতা অর্জন করেন। স্কুল জীবন থেকেই তিনি JVP-এর সঙ্গে যুক্ত ছিলেন এবং ১৯৮৭ সালে তিনি আনুষ্ঠানিকভাবে JVP-এ যোগ দেন। সে সময় থেকেই তিনি ছাত্র রাজনীতিতে সক্রিয় ভূমিকা পালন করতে থাকেন। ১৯৮৭ সালের JVP অভ্যুত্থান (১৯৮৭-১৯৮৯) শুরুর সময় থেকেই তিনি পূর্ণকালীন রাজনৈতিক কর্মকাণ্ডে যুক্ত হন।
তিনি পেরাদেনিয়া বিশ্ববিদ্যালয়য়ে ভর্তি হন, কিন্তু হুমকির কারণে কয়েক মাস পর বিশ্ববিদ্যালয় ত্যাগ করেন। পরে তিনি ১৯৯২ সালে কেলানিয়া বিশ্ববিদ্যালয়য়ে স্থানান্তরিত হন এবং ১৯৯৫ সালে স্নাতক ডিগ্রি অর্জন করেন বিজ্ঞান বিভাগে স্নাতক ডিগ্রি সম্পন্ন করেন।
দিসানায়কে ২৩ সেপ্টেম্বর ২০২৪-এ রাষ্ট্রপতি সচিবালয়ে রাষ্ট্রপতি হিসেবে শপথ গ্রহণ করেন। রাষ্ট্রপতি হিসেবে তার প্রথম ভাষণে, তিনি ম্যান্ডেটে উল্লিখিত প্রতিশ্রুতিগুলো পূরণের প্রতিশ্রুতি দেন, যদিও তিনি উল্লেখ করেন যে, দেশের পরিবর্তন হতে সময় লাগবে। তিনি সংসদীয় নির্বাচনের প্রস্তাবের কথাও ইঙ্গিত করেন, যাতে নতুন সরকার গঠন করা যায়।
দিসানায়কে তার অন্তর্বর্তীকালীন মন্ত্রিসভায় সদস্য নিয়োগ করেন, যেখানে আনন্দা উইজেপালা তার ব্যক্তিগত সচিব হিসেবে এবং নন্দিকা সানাথ কুমানায়াকা রাষ্ট্রপতির সচিব হিসেবে নিযুক্ত হন। রবি সেনেবিরত্নেকে জননিরাপত্তা মন্ত্রণালয়ের সচিব এবং সম্পথ থুয়াকন্তাকে প্রতিরক্ষা মন্ত্রণালয়ের সচিব হিসেবে নিযুক্ত করা হয়।
২৪ সেপ্টেম্বর ২০২৪-এ, তিনি হরিণী আমারাসুরিয়াকে শ্রীলঙ্কার প্রধানমন্ত্রী হিসেবে নিয়োগ করেন। দিসানায়কের সংসদে শূন্য আসনের কারণে, লক্ষ্মণ নিপুন আরাচ্চিকে কলম্বো জেলার সাংসদ হিসেবে তার স্থলাভিষিক্ত করা হয়। দিসানায়কে কলম্বোর আর্চবিশপ, কার্ডিনাল ম্যালকম রঞ্জিত এর সাথে সাক্ষাৎ করেন, যেখানে তিনি আশীর্বাদ গ্রহণ করেন এবং পরে ২০১৯ সালের ইস্টার রবিবারের বোমা হামলা সম্পর্কে সত্য উদঘাটনের প্রতিশ্রুতি দেন।
২৪ সেপ্টেম্বর, দিসানায়কে এমপি হরিণী আমারাসুরিয়াকে প্রধানমন্ত্রী হিসেবে নিয়োগ করেন, যিনি এই পদে আসীন হওয়া তৃতীয় নারী। তিনি একই সাথে তাকে ন্যায়বিচার, শিক্ষা এবং শ্রম মন্ত্রণালয়ের মন্ত্রী হিসেবে দায়িত্ব দেন। আমারাসুরিয়া ছাড়াও, দিসানায়কে তার মন্ত্রিসভায় সংসদে থাকা অন্য দুই জেভিপি সদস্যকেও নিয়োগ করেন। পরে সে দিন, তিনি সংসদ ভেঙে দেন এবং ১৪ নভেম্বরের জন্য আগাম আইনসভা নির্বাচনের ঘোষণা দেন।